Folketing
2009-05-28

Det var, fordi det ikke var et spørgsmål til skatteministeren. Det var et spørgsmål til Dansk Folkeparti og delvis også til Konservative. For vi har jo haft nogen debat med både Dansk Folkeparti og Konservative om, hvorvidt den her reform øgede uligheden eller den ikke gjorde. I går fik vi at vide af fru Pia Kjærsgaard, at reformen ikke øgede uligheden, fordi dem, der fik de højeste skattelettelser, også skulle betale selv. Det har vi så fået dementeret af skatteministeren i dag. Det er jo meningen med reformen; skatteministeren har en ideologisk opfattelse af, at det er godt for samfundet, men i hvert fald er der ingen tvivl for skatteministeren om, at det her øger uligheden i samfundet. Jeg stillede det samme spørgsmål til hr. Mike Legarth her i løbet af i dag, nemlig om han kunne bekræfte, at uligheden blev øget på grund af den her reform. Det kunne jeg ikke få bekræftet. Men nu vil jeg gerne høre efter, hvad skatteministeren har sagt, nemlig at uligheden vokser.